कांडी(गढ़वा) :- प्रखंड क्षेत्र के हरिहरपुर पंचायत की मुखिया रंजू देवी ने आयुष्मान् भारत योजना अंतर्गत पंचायत के विभिन्न गांव में 931 लोगों के बीच गोल्डन कार्ड का वितरण किया।उपस्थित लोगों को संबोधित करते हुए मुखिया ने कहा की प्रधानमन्त्री के द्वारा गरीबों के लिए चलाई जा रही यह योजना बहुत ही लाभदायक है। एमपी डबलऊ विकास कुमार चंचल ने बताया कि इस योजना के तहत कुल 1355 बीमारियों का इलाज निःशुल्क चिन्हित अस्पतालों में किया जाएगा। जिन लोगों के पास कार्ड उपलब्ध नहीं हो सका है वैसे लोग अपना राशन कार्ड और आधार कार्ड लेकर आयुष्मान मित्र से मिलकर इस कार्ड को बनवा सकते हैं।अब गरीबों को पांच लाख रुपयों तक का ईलाज किसी भी बड़े अस्पताल में हो सकेगा।कहा कि आप इस योजना में अपना नाम शामिल करा कर उसका अधिक से अधिक लाभ उठायें।उन्होने सहिया से लोगों को जागरूक करने तथा लोगों को जोड़ने का निर्देश दिया।मौके पर संतोष कुमार सिंह, एएनएम मेरी लैला बड़ा, कुंज बिहारी सिंह, मंदिर मंगल चौधरी मंगल प्रजापतिसहित सैकड़ों ग्रामिण उपस्थित थे।